বর্ষা এলেই দুর্বিষহ অবস্থা, কাকদ্বীপের রাস্তায় চরম ভোগান্তি

কাকদ্বীপ: বর্ষাকাল এলেই জলের তলায় চলে যায় গোটা গ্রাম। যাতায়াতে একটি মাত্র রাস্তা ব্যবহার করেন গ্রামবাসী। ফলে বর্ষা এলেই চরম ভোগান্তির শিকার কাকদ্বীপের (Kakdwip) পশ্চিম পুকুরবেড়িয়া গ্রাম বাসিন্দারা (Local news)। ঘটনাটি ঘটেছে কাকদ্বীপ প্রতাপাদিত্য নগর গ্রাম পঞ্চায়েতের অন্তর্গত পশ্চিম পুকুরবেড়িয়া গ্রাম (District News)।

গ্রামবাসীদের অভিযোগ, গত একমাস আগে জল নিকাশি তৈরি করার জন্য রাস্তায় খোঁড়ার কাজ শুরু হয়। কিন্তু সেই গর্ত খোঁড়ার পরে বন্ধ হয়ে যায় কাজ। এই পরিস্থিতিতে বর্ষাকাল আসতেই চরম ভোগান্তির শিকার গোটা গ্রাম।

আরও পড়ুন: বিজেপি দফতরে শমীকের দরবার, ভিড় জমালেন কর্মীরা

জানা গিয়েছে, গ্রামটিতে প্রায় ১৫০ মত পরিবার বসবাস করে। গত কয়েকদিন ধরে যেভাবে বৃষ্টি হচ্ছে তাতে করে রাস্তায় প্রায় হাঁটু সমান জল তার উপর রাস্তায় খোঁড়া হয়ে রয়েছে। প্রায় সময় ঘটছে দুর্ঘটনা। বিশেষ করে রাত হলে এই সমস্যা চরম ভোগান্তির শিকার হতে হচ্ছে গ্রামবাসীদের। গ্রামবাসীদের অভিযোগ গত তিন চার বছর এই পরিস্থিতি হয়ে রয়েছে যা বারে বারে প্রশাসনকে জানিয়ে কোনও লাভ হয়নি।